
Me emrin e Allahut, 
të Gjithëmëshirshmit, Mëshiruesit. 


F alënderimi i takon Allahut i Cili bashkoi zemrat 
e besimtarëve dhe i nxiti për bashkim, unitet 
dhe pajtim, si dhe u tërhoqi vërejtjen që të ruhen 
nga përçaija dhe mosmarrëveshja. 

Dëshmoj se nuk ka të adhuruar tj etër me të drejtë 
veç Allahut, i Cili krijoi dhe përcaktoi masë për çdo gjë. 
Ai është i Cili vendosi dispozita dhe i bëri ato të lehta 
duke qenë i Mëshirshëm me besimtarët. Dëshmoj 
se Muhamedi (salallahu alejhi ue selem) është rob 
i Allahut dhe i Dërguari i Tij, i cili ka urdhëruar për 
lehtësim dhe përgëzim (në fjalën e tij): “Lehtësoni 
dhe mos vështirësoni, përgëzoni dhe mos i 
bëni njerëzit të ikin e të largohen.” 

O Allah! Shpëtoje dhe bekoje atë, familjen e tij 
të pastër, shokët e tij të cilët Allahu i ka përshkruar si 
të ashpër ndaj mosbesimtarëve dhe të mëshirshëm 
me njëri-tjetrin. Shpëtoji dhe bekoji të gjithë ata që 
ndjekin rrugën e tij deri në Ditën e Gjykimit. 

O Allah! Më udhëzo mua e më bëj shkak për 
udhëzimin e të tjerëve. 

O Allah! Pastroje nga smira zemrën time dhe 
më mundëso që të them të vërtetën me fjalën time. 

O Allah! Unë kërkoj mbrojtjen Tënde që të më 
ruash të mos largohem nga e vërteta e as të mos më 
largojnë nga e vërteta. Kërkoj mbrojtjen Tënde që 
të më ruash të mos bie në mëkat dhe as të mos më 
çojë dikush në mëkat. Kërkoj mbrojtjen Tënde që të 
mos i bëj padrejtësi ndonjërit dhe as të mos më bëjë 
padrejtësi ndokush. Kërkoj mbrojtjen Tënde që të 
mos injoroj askënd dhe askush të mos më injorojë. 

“Ehli suneh uel xhema’ah” janë ata që 
ndjekin rrugën e Profetit të Allahut (salallahu 
alejhi ue selem) dhe shokëve të tij. “Ehli suneti” 
është ndjekës rigoroz i traditës së Profetit 
(salallahu alejhi ue selem), traditë për të cilin i 
Dërguari i Allahut (salallahu alejhi ue selem) ka 
thënë: “Kapuni pas traditës (sunetit) sime 
dhe traditës së katër Kalifëve të drejtë e 
të udhëzuar pas meje. Kapuni pas saj dhe 
shtrëngojeni fort atë me dhëmballë. ” 

Ai na ka tërhequr vërejtje që të ruhemi nga 
kundërshtimi i tij duke thënë: “Ruhuni nga 
gjërat e shpikura në çështjet efesë, sepse çdo 
gjë e shpikur është bidat dhe çdo bidat është 
humbje.” Gjithashtu ka thënë: “Kush largohet 
nga tradita ime, nuk ështëprej meje.” 

E gjithë kjo është në kundërshtim me ata që 
ndjekin pasionet e tyre, me bidatçinjtë, të cilët 
kanë marrë rrugë që nuk i përkasin të Dërguarit të 
Allahut (salallahu alejhi ue selem ) dhe shokëve të tij. 
Besimi i “Ehli sunetit” është shfaqur me dërgimin 
e shpalljes të Dërguarit të Allahut (salallahu alejhi 
ue selem), ndërsa besimet e bidatçinjëve kanë lindur 
pas kohës së Profetit (salallahu alejhi ue selem). 
Disa prej besimeve të tyre janë shfaqur në fundin e 

kohës së sahabëve, ndërsa disa të tjera janë shfaqur 
me vonë. I Dërguari i Allahut (salallahu alejhi ue 
selem) ka lajmëruar se kush do të jetojë prej shokëve 
të tij do ta arrijë këtë përçarje dhe mosmarrëveshje. 
Ai ka thënë: “Vërtet kush do tëjetojëprejjush 
do të shohë shumë kundërshtime.” Pastaj 
ka udhëzuar për të ndjekur rrugën e drejtë, ku 
përfshihen fjalët e veprat e tij si dhe ato të Kalifëve 
të drejtë. Ai ka tërhequr vërejtjen që të ruhemi nga 
shpikjet në çështjet e fesë dhe ka lajmëruar se ato 
janë humbje. 

Nuk është as e logjikshme dhe as e pranueshme që 
sahabëve t’u ketë shpëtuar njohja e një të vërtete ose 
udhëzimi fetar e të ruhet ajo për f u njohur më vonë 
nga ata që erdhën pas tyre. Të gjitha gjërat e shpikura 
në fe janë të këqija. Sikur të kishte mirësi në diçka prej 
tyre, atëherë sahabët do të kishin qenë të parët që do 
t’i kishin vepruar ato. Por shpikjet në fe janë sherr me 
të cilin janë vënë në provë shumë prej atyre që kanë 
ardhur pas sahabëve e që kanë devijuar nga rruga e 
tyre. Imam Maliku ka thënë: “Nuk do të rrecjullohet 
fundi i këtij Umeti veçse me atë që u n'egulluajillimi i 
tij.” Për këtë arsye “Ehli suneti” ndjek me përpikëri 
traditën e të Dërguarit të Allahut (salallahu alejhi 
ue selem), kurse të tjerët ndjekin besimet dhe idetë 
e tyre të pasakta siç janë el Xhebrijet, el Kaderijtë, el 
Murxhitë, el Imamije, el Ithna asherij-jeh ose pasojnë 
persona të caktuar siç janë el Xhehmijtë dhe ez- 
Zejdijet, esh-Sharijet dhe el Ibadijet. 

Nuk është e drejtë të thuhet se e tillë është dhe “el 
Uehabije”, që i mvishet Muhamed ibn Abdul Uehabit, 
Allahu e mëshiroftë, sepse ai nuk ka ardhur me diçka 
të re, por ka ndjekur rrugën e muslimanëve të parë 

e të devotshëm dhe ka thirrur dhe propaganduar 
traditën e të Dërguarit të Allahut (salallahn alejhi 
ue selem). Emërtimi “el Uehabije” përdoret nga ata 
që urrejnë thirijen ripërtëritëse të shejh Muhamed 
ibn Abdul Uehabit, Allahu e mëshiroftë, me qëllimin 
që të ngatërrojnë çështjet, t’i shmangin njerëzit nga 
ndjekja e së vërtetës dhe udhëzimit dhe t’i lënë ata në 
bidatet e shpikura, të cilat bien në kundërshtim me 
rrugën e “Ehli sunetit dhe Xhematit”. 

Imam esh-Shatibiu, në librin e tij “El I’ëtisam” 
(1/79) tregon se Abdurrahman ibn Mehdi 
transmeton se është pyetur Malik ibn Enes për 
Traditën (sunetin) e ai ka thënë: “Suneti është ai që 
nuk ka emërtim tjetër veç Sunet”, dhe pastaj lexoi 
fjalën e Allahut: “Dhe vërtet kjo është rruga 
Ime e drejtë, kështu që ndiqeni atë dhe mos 
ndiqni rrugë tjetër, pasi ato do t’ju ndajnë 
dhe do t’ju largojnë nga rruga Ime...” 

Ibnul Kajim në librin “Medarixhus salikin” 
(3/179) ka thënë: “Disa dijetarë janë pyetur për 
Sunetin dhe kanë thënë se sunet është ajo që nuk 
emërtohet me diçka tjetër veç këtij emri, pra ‘ehli 
suneti’ nuk ka emër tjetër me të cilin emërtohet.” 

Në librin “El intika” të ibn Abdul Berrit, është 
përmendur se një burrë e pyeti imam Malikun: 
“Kush janë ‘Ehli suneh’?”. - Ai iu përgjigj: “Ehli 
suneh’janë ata të cilët nuk kanë emër tjetër me të 
cilin njihen (përveç emrit ‘Ehli suneh). Nukjanë as 
xhehmij, as kaderinj e as rqfidinj.” 

Nuk ka dyshim se detyra e “Ehli sunetit” në 
çdo kohë e në çdo vend është që të bashkohen, ta 
mëshirojnë njëri-tjetrin dhe të bashkëpunojnë në 

vepra të mira. Prej gjërave që të bëjnë të ndihesh 
keq sot, është egërsia, ashpërsia dhe konfliktet 
që hasen nga një pjesë e “Ehli sunetit”. Kështu 
këta merren me njëri-tjetrin duke bërë “xherh” 1 , 
“tahdhir” dhe “hexhr”. Ndërkohë është detyrë për 
ta që të gjitha përpjekjet e tyre të drejtohen kundër 
mosbesimtarëve dhe bidatçinjëve të cilët luftojnë 
Sunetin. Gjithashtu është detyrë që “Ehli suneti” 
të jetë i bashkuar, të afrohen, të mëshirojnë njëri- 
tjetrin dhe të këshillojnë njëri-tjetrin me butësi. Për 
këtë arsye e kam parë të arsyeshme të shkruaj disa 
ijalë duke këshilluar për këtë çështje. I lutem Allahut 
të bëjë dobi me këto fjalë. Unë dëshiroj vetëm 
përmirësimin, me aq sa kam mundësi, e udhëzimi 
dhe suksesi im mundet të vijë vetëm nga Allahu. Tek 
Ai mbështetem dhe Atij i kthehem me pendim. 

Këtë këshillë e kam titulluar: “Rifkan Ehli 
suneh bi Ehli suneh” - “Silluni butë o Pasues të 
Sunetit me Pasuesit e Sunetit”. 

Lus Allahun të japë për të gjithë mbarësi e 
sukses dhe orientim për drejtësi. Lus Allahun që 
t’i rregullojë lidhjet mes tyre, t’i bashkojë zemrat e 
tyre, t’i udhëzojë në rrugët e paqes dhe t’i nxjerrë 
nga errësira në dritë. Vërtet Ai është Gjithdëgjues, 
dhe i përgjigjet lutjes së lutësit. 


1) Xherhi në shkencën e hadithit është përmendja e një 
transmetuesi me një cilësi që tregon se nuk pranohet 
transmetimi i tij. Shejhu këtu ka për qëllim akuzimin e 
dijetarëve dhe thirrësve në Islam me akuza të ndryshme 
si p.sh. bidatçi, me qëllim që të mos merret dije prej tyre. 
Tahdhir do të thotë të tërheqësh vërejte për t’u ruajtur 
nga diçka ose dikush. Hexhr do të thotë të ndërpresh mar- 
rëdhëniet me dikë, ti bësh bojkot. (sh.p) 

ftMrësia e të folurit dt)e e qartësimit 


M irësitë e Allahut ndaj robërve të Tij nuk 
numërohen dhe nuk llogariten. Prej begative 
më të mëdha është mirësia e të folurit, me të cilën 
njeriu sqaron qëllimin e tij, thotë fjalën e drejtë, 
urdhëron për të mirë dhe ndalon nga e keqja. Ai që 
nuk e posedon këtë mirësi, nuk i arrin këto gjëra që 
përmendëm dhe nuk mund të merret vesh me të 
tjerët përveçse me anë të shenjave ose shkrimit. 

Allahu në Kuran ka thënë: “Allahu sjell një 
shembull tjetër: dy njerëz, njëri pa gojë që 
nuk ka fuqi për të bërë asgjë, i cili është 
barrë për kujdestarin e tij, ngado që ta çojë 
ai nuk i sjell asnjë të mirë atij. A është një 
njeri i tillë njësoj me një tjetër i cili urdhëron 
drejtësi dhe vetë është në rrugën e drejtë?” 
En-Nahl: 76. 

Në komentin e këtij ajeti disa dijetarë kanë 
thënë se: “Allahu ka dhënë njëshembullpër Veten e 
Tij dhepër idhullin”, disa të tjerë kanë thënë se: “Ky 
është shembulli i mosbesimtarit me besimtarin”. 
El Kurtubi ka thënë (9/149): “Ky koment është 
transmetuar nga Ibn Abasi, ai është i mirë, sepse 
është i përgjithshëm (i tërësishëm, përfshirës).” 

Ky shembull në mënyrë të qartë tregon vlerën 
e ulët të skllavit që nuk ka gojë, nuk u bën dobi të 
tjerëve dhe nuk përfiton prej tij pronari i tij, kudo 
që ta drejtojë. 

Gjithashtu Allahu i Lartësuar në Kur’an ka 
thënë: “Për Zotin e qiellit e të tokës ajo është 
e vërtetë (ajo që ju është premtuar) siç është e 
vërtetë të folurit tuaj.” Sure Edh-Dharijatë: 23. 

Allahu është betuar në Veten e Tij për 
ndodhinë e Ringjalljes dhe shpërblimet për punët, 
sikurse edhe të folurit është realitet, pra kjo tregon 
dhe nxjerr në pah mirësinë e të folurit. Gjithashtu 
Allahu në Kur’an ka thënë: “Ai krijoi njeriun e i 
mësoi atij të folurin e hukur (e të shprehurin).” 
Sure Err-Rrahmanë: 3-4. 

El Hasen e ka komentuar fjalën el bejan të 
përmendur në ajet me “të folurit”. Kjo tregon dhe 
tërheq vëmendjen për mirësinë e të folurit me anë 
të të cilit njeriu sqaron atë që dëshiron. 

Gjithashtu Allahu në Kur’an ka thënë: “A nuk 

bëmë Ne për të dy sy dhe një emhë e dy buzë 
...?” Sure E 1 Beled: 8-9. 

Ibn Kethiri ka thënë në tefsirin e tij: “Fjala e 
Allahut ‘A nuk bëmë Ne për të dy sy’, do të 
thotë dy sy që të shikojë me ta; ‘dhe një gjuhë’, 
do të thotë që të flasë me të dhe të shprehet për atë 
që ndjen në vetvete; ‘e dy buzë’, do të thotë se me 
anë të tyre flet dhe ha ushqim, dhe në të njëjtën 
kohë janë bukuri për fytyrën dhe gojën e tij. ” Dihet 
që kjo mirësi nuk mundet të jetë mirësi e vërtetë, 
vetëm nëse të folurit e përdorim në hajër (të mirë), 
kurse nëse do të përdorej në të keqe, atëherë të 
folurit do të ketë pasoja të këqija për folësin. Dhe ai 
që nuk e përdor këtë mirësi do të jetë në një gjendje 
më të mirë sesa ai që e ka dhe e përdor për keq. 

©juj)a duj)et të flasë uetëm fjalë 
të mira dj)e për mirësi 


A llahu i Lartëmadhëruar thotë: 

“O ju të cilët keni besuar! Frikësojuni 
Allahut dhe thoni Qalë të mira e të drejta. 
Allahu do t’jua përmirësojë veprat tuaja dhe 
do t’jua falë gjynahet tuaja. Kush i bindet 
Allahut dhe të Dërguarit të Tij me të vërtetë 
ka fituar fitimin e madh .” 2 

“O ju të cilët keni besuar! Ruhuni prej 
hamendjeve se me të vërtetë shumë prej 
hamendjeve janë gjynah tek Zoti. Mos 
spiunoni! Mos përgojoni njëri-tjetrin! A 
dëshiron ndonjëri prej jush të ushqehet me 
mishin e vëllait të tij të vdekur. Pa dyshim 
që ju e urreni një gjë të tillë. Frikësojuni 
Allahut, me të vërtetë Allahu është Pranues 
i pendimit, i Mëshirshëm .” 3 

“Ne e krijuam njeriun dhe e dimë fare 
mirë se çfarë përshpërisni në vetvetet tuaja. 
Ne jemi më afër jush se sa vetë damarët e 
qafave. Kur të tuhohen dy melaiket, i së 
majtës dhe i së djathtës që janë gjithmonë 
prezentë. Nuk shpreh diçka vetëm se ka 
pranë tij mhikëqyrës, llogaritës të rreptë .” 4 


2) Sure E 1 Ahzabë: 70-71. 

3) Sure E 1 Huxhuratë: 12. 

4) Sure E 1 Kaf: 16-18. 

“Ata të cilët i dëmtojnë besimtarët 
për diçka që s’e kanë bërë, të tillët kanë 
bërë (mbartur në vetet e tyre) shpitjen më të 
madhe .” 5 


Ebu Hurejre (radijallahu anhu) transmeton se 
i Dërguari i Allahut (salallahu alejhi ue selem) ka 
thënë: “E dini ju ç’është përgojimi?” Thanë: 
“Allahu dhe i Dërguari i Tij e dinë më së miri!” 
Atëherë tha: “Tëpërmendëshprej vëllait tënd 
ndonjë gjë që ai urren tëpërmendet. "Dikush 
tha: “Po sikur ta ketë atë gjë që po e përmend.” I 
Dërguari (salallahu alejhi ue selem) tha: “Nëse ti 
përmend diçka që e ka, ky është përgojimi, 
e nëse thua diçka që nuk e ka, ti ke shpifur 
për të. ” 6 

Allahu thotë: 

“Mos merr përsipër të flasësh për atë që 
nuk ke dije, se me të vërtetë dëgjimi, shikimi 
dhe të menduarit, për të gjitha do të merret 
njeriu në llogari .” 7 

Nga Ebu Hurejre ( radijallahu anhu) 
transmetohet se i Dërguari i Allahut (salallahu 
alejhi ue selem) ka thënë: “Allahu kënaqet 
prej jush kur bëni tri gjëra dhe urren prej 
jush të bëni tri të tjera. Kënaqet prej jush 
ta adhuroni të vetëm e të mos i shoqëroni 
Atij askënd, të bashkoheni të gjithë në 
fenë e Allahut dhe të mos përçaheni. 


5) Sure E 1 Ahzabë: 58. 

6) Muslimi hadithi 2589. 

7) Sure E 1 Isra: 36. 

Urren thashethemet, pyetjet e shumta dhe 
shpërdorimin e pasurisë. ” 8 

Njëkohësisht këto gjëra të urryera kanë ardhur 
dhe në hadithin e Mugires që transmeton Buhariu 
në “Sahihun” e tij nr. 2408, po kështu vetëm kjo 
pjesë në “Sahihun” e Muslimit. 

NgaEbuHurejre('radz)'a//ahuanhu y )transmetohet 
se i Dërguari i Allahut (salallahu alejhi ue selem) ka 
thënë: “Gjithsecilitprej njerëzve i regjistrohet 
gjynahu i imoralitetit, do apo jo ai. Sytë 
bëjnë imoralitet dhe imoraliteti i tyre është 
shikimi në ato gjëra që janë të ndaluara; 
veshët bëjnë imoralitet dhe imoraliteti i 
tyre është dëgjimi i gjërave të ndalura (me 
dëshirë); po kështu edhe gjuha, e imoraliteti 
i gjuhës është efolura (në haram);po kështu 
edhe dora, e imoraliteti i saj është lëvizja 
e saj në haram; po kështu edhe këmba, e 
imoraliteti i saj është hedhja e hapavepër në 
haram; ndërsa organet seksuale i vendosin 
vulën kësaj, duke e bërë imoralitetin osejo .” 9 
Shprehjet këtu janë prej librit të imam Muslimit. 

Abdullah ibn Amër (radijallahu anhu) përcjellë se i 
Dërguari i Allahut (salallahu alejhi ue selem) ka thënë: 

“Musliman është ai që muslimanët e tjerëjanë 
të qetëprej dorës dhe gjuhës së tij .” 10 

E transmeton edhe imam Muslimi në “Sahihun” 
e tij (64) me tekstin: “Një burrë e pyeti të Dërguarin 


8) Muslimi, hadithi 1715. 

9) Buhariu (6612), Muslimi (2658) 

10) Buhariu (10). 

e Allahut ( salallahu alejhi ue selem): ‘Kush është 
muslimani më i mirë?’ - I Dërguari (salallahu 
alejhi ue selem) iu përgjigj: ‘Ai që muslimanët 
e tjerëjanë të qetëprej dorës dhe gjuhës së 
tij’.” Muslimi në hadithin nr. 65 nga Xhabiri, sipas 
tekstit të parë të Abdullah ibn Amrit (radijallahu 
anhu) që e përmendëm te Buhariu më lart. 

El Hafidh ibni Haxher, në komentin e këtij 
hadithi ka thënë: “Hadithi ka gjykim të përgj ithshëm 
për gjuhën, jo dorën. Se gjuha mund të flasë keq 
për të vdekurit, të gjallët dhe për ata që do të vijnë, 
ndryshe nga dora. Edhe dora mund të ketë gjynah 
si gjuha kur ajo shkruan keq për të tjerët e në këtë 
rast edhe dora përfshihet në gjithçka që u përmend 
më sipër, e pa dyshim dëmi i dorës është i madh.” 

Pothuajse këtë domethënie poeti ka dashur të 
thotë në vargjet e tij: 


Shkrova tepër i sigurt atë ditë për ato që 
shkruhet. 

Se dora ime një ditë do të tretet, po shkrimi 
s’do të shuhet. 

Sikur të bëja mirë do të shpërblehesha me më 
të mirin shpërblim. 

E në të kundërt, unë jam ai që do t’i vuajë 
pasojat me dënim. 

Sehl ibn Sad (radijallahu anhu) transmeton 
se i Dërguari i Allahut (salallahu alejhi ue selem) 
ka thënë: “Kush më garanton të ruajë atë që 
ka ndërmjet nojullave dhe kofshëve, unë i 
garantoj atij Xhenetin. ”" 

Pra atij që ruan gjuhën dhe organet seksuale, 
i Dërguari i Allahut (salallahu alejhi ue selem) i 
garantoi Xhenetin. 

Ebu Hurejre (radijallahu anhu) tregon se i 
Dërguari i Allahut (salallahu alejhi ue selem) ka 
thënë: “Kush beson nëAllahun dhe në Ditën 
e Gjykimit, tëflasë mirë ose të heshtë. 

Neveviu në librin e tij “Shpjegimi i dyzet 
haditheve”, e ka shpjeguar këtë hadith duke thënë: 
“Imam Shafiu ka thënë se hadithi ka këtë kuptim: 
Kush dëshiron të flasë, të mendojë mirë. Nëse nuk 
ka dëm nga efolura e tij, le tëflasë. Nëse ka dëm 
apo dyshon se mund të ketë dëm nga e folura e 
tij, le të heshtë.” Në të njëjtin vend ai citon thënien 
e disa dijetarëve: “Nëse ju do të blinit regjistrat 
e melaikeve që shkruajnë veprat tuaja, do të 
largoheshit prej shumëfjalëve.” 

Imam Ebu Hatim, biri i Hiban El Bustij, thotë: 
“Obligimpër çdo të mençur është që të heshtë veçse 
kur i duhet të flasë. Sa shpesh njerëzit qortojnë 
veten e tyre kur flasin dhe sa pak qortohen ata 
që heshtin. Njeriu më i dëshpëruar dhe mëfatkeq 
është ai që është sprovuar me gjuhë të shfrenuar 


n) Buhariu (6474) 

12) Buhariu (6475), Muslimi (74), 

dhe zemër e mendje tëpllakosur. 


13 


Ndërsa në faqen 47 thotë: “I mençuri më 
shumë dëgjon sesaflet. Janë krijuar dy veshë e një 
gojë, më shumë për të dëgjuar sesa për të folur. 
Nëseflet, mbase pendohet për ç’kafolur, nëse ka 
heshtur, s’kapërse tëpendohet. Rejuzimi i asaj që 
s’e ka shprehur është më i lehtëpër të sesa refuzimi 
i asaj që e ka shprehur. Fjalën kur e nxjerr, të 
sundon, ndërsa kur nuk e nxjerr je ti sunduesi i 
saj.” 


“Gjuha e të mençurit është pas zemrës së tij. 
Nëse dëshiron të thotë diçka, kalon te zemra, e 
nëse është në të mirë të tij e thotë, përndryshe jo. 
Injoranti e ka zemrën në majë të gjuhës, çfarë i 
vjen e thotë. Nuk e ka kuptuarfenë e tij ai që nuk e 
ruan gjuhën e tij .” 15 

Ebu Hurejre (radijallahu anhu) përcjell se i 
Dërguari i Allahut (salallahu alejhi ue selem) ka 
thënë: “Vërtet njeriuflet ndonjë jjalë pa u 
siguruar në atë që thotë, si pasojë zhytet 
për shkak të saj në zjarr, më shumë se 
largësia e lindjes me perëndimin. ”' 6 

Në mbyllje të hadithit të njohur si porosia e 
të Dërguarit të Allahut (salallahu alejhi ue selem) 
drejtuar Muadhit, birit të Xhebelit (radijallahu 
anhu), i Dërguari i Allahut tha: “A mos vallë 
hidhen njerëzit në zjarr me fytyra apo 


13) Në librin “Reudatul ukalai ue nuz’hetul fudalai” (fq. 45) 

14) Në librin “Reudatul ukalai ue nuz’hetul fudalai” (fq. 47). 

15) Poatyfq. (49). 

16) Buhariu (6477), Muslimi (2988) sipas tekstit të Muslimit. 

me hundë për tjetër gjë, veç për shkak të 
të korrurave të gjuhëve të tyre?” Kjo erdhi 
si përgjigje kur Muadhi pyeti: “A mos vallë o i 
Dërguavi i Allahut, do të merremi në llogari për 
atë qëflasim ?” 17 


El Hafidh ibnu Rexheb, në shpjegimin e këtij 
hadithi shkruan: “Kuptimi i pjesës të korrurat e 
gjuhës të përmendur në hadith, është shpërblimi 
dhe dënimipërjjalët e ndaluara. Njeriu me gjuhën 
e tij mbjell të mirat ose të këqijat e pastaj do të 
korrë në Ditën e Gjykimit atë që mbolli. Cilido që 
mbjell mirësi me të folurën dhe me veprën e tij, 
do të korrë nderim, e ai që mbolli të këqija me 
të folurën apo veprën e tij, do të korrë qortim e 
keqardhje .” 18 

“Tëgjitha sa upërmendën tregojnëse mbajtja 
e gjuhës, ruajtja dhe izolimi i saj është origjina e 
mirësive. Dhe kush e ruan gjuhën e tij ka zotëruar 
dhe ka vënë në kontroll hallet, punët dhe çështjet 
e tij .”« 

Junuz ibn Ubejd thotë: “Kam vënë re se 
çdokush që logjikon atë që i flet gjuha, ka qenë i 
kompletuar dhe ipërsosur në veprat e tij .” 20 

Jahja ibn ebi Kethir ka thënë: “Nuk është 
përmirësuar efolura e dikujt, veçse do të vesh re 
një gjë të tillë në të gjitha veprat e tij, dhe nuk është 


17) Transmeton Tirmidhiu (2616) dhe ka thënë se hadithi 
është hasen, sahih. 

18) Në librin e tij “Xhamiul ulumi uel hikem” (2/147). 

19) Po aty (2/146). 

20) Po aty (2/149). 

prishur efolura e dikujt, vetëm se do të vesh re një 
gjë të tillë në veprat e tij.” 

Ebu Hurejre (radijallahu anhu) tregon se i 
Dërguari i Allahut (salallahu alejhi ue selem) ka 
thënë: “A e dinise kush është ifalimentuari?” 

Thanë: “Ai që s’ka as dirhem, as pasuri tjetër.” 
Tha: “I falimentuari nga Umeti im është ai 
që do të vijë Ditën e Gjykimit me namaz, 
zekat e agjërim, mirëpo ka sharë dikë, ka 
akuzuar dikë, ka marrë pasurinë e dikujt, 
ka derdhur gjakun e dikujt dhe ka goditur 
dikë. Këtij do t’i merren prej të mirave 
dhe nëse i mbarojnë personit në jjalë të 
mirat, pa u shlyer të drejtat e të tjerëve, do 
të merren gjynahet e të tjerëve dhe do t’i 
hidhen atij, e për shkak të tyre do të hidhet 
në zjarr. ” J ' 

Ebu Hurejre (radijallahu anhu) përcjellë një 
hadith të gjatë në fundin e të cilit citohet: “Mjafton 
si e keqja më e madhe për ndonjërin prej 
jush që të nënvlerësojë e të përçmojë 
vëllain e tij musliman. Çdo musliman e ka 
të ndaluar gjakun, nderin dhe pasurinë e 
muslimanit tjetër. 

Ibn Abasi (radijallahu anhu) tregon se i 
Dërguari i Allahut (salallahu alejhi ue selem) ka 
mbajtur një hutbe ditën e Bajramit të Kurbanit në 
të cilën tha: “Oju njerëz! Në cilën ditëjemi?” 
Thanë: “Në një ditë të shenjtë.” Pyeti: “Në ç’vend 
jetojmë?” Thanë: “Në një vend të shenjtë.” Pyeti: 


21) Muslimi ( 2581) 

22) Muslimi (2564) 

“Në cilin muaj jemi?” Thanë: “Në një muaj të 
shenjtë.” Pastaj tha: “Padyshimgjaku,pasuria 
dhe nderi juaj janë të shenjta për ju si 
shenjtëria e kësaj dite, e këtij vendi, e këtij 
muaji. ” Këtë fjali e përsëriti disa herë pastaj ngriti 
kokën dhe tha: “OAllah a epërcolla (fenë)? O 
Allah aepërcolla (fenë )?” 23 

Ibnu Abasi (radijallahu anhu) tha: “Betohem 
në Atë në dorën e të Cilit ndodhet shpirti im! Kjo 
është porosia e tij (salallahu alejhi ue selem) për 
Umetin e tij. Kështu, ai që është i pranishëm t’ia 
transmetojë atij që nuk është, dhe mos u ktheni 
pas meje në mohues duke luftuar njëri-tjetrin.” 

Ebu Hurejre (radijallahu anhu) përcjellë se i 
Dërguari i Allahut (salallahu alejhi ue selem) ka 
thënë: “Kush bëhetshkakpër një udhëzim, do 
të marrë shpërblimin e atyre që e pasojnë, 
pa iu pakësuar shpërblimeve të tyre asgjë. 
Kush bëhet shkak për një humbje (devijim), 
merr gjynahun e atyre që e pasojnë, pa iu 
pakësuar atyre asgjë .” 24 

El Hafidh el Mundhiri, duke komentuar 
hadithin “Nëse vdes njeriu i ndërpriten 
veprat vetëm se në tri raste...”, ka thënë: “Ai 
që ka shkruar dijen e dobishme ka shpërblimin 
e tij, gjithashtu shpërblimin e atij që e lexon apo 
që më vonë e shkruan apo vepron me të, për aq 
kohë sa mbetet shkrimi i tij e të treguarit për të, siç 
tregon ky hadith dhe hadithe të tjera. Ndërsa ai që 
shkruan dije të padobishme prej së cilës meritohet 


23) Buhariu (1739) dhe Muslimi (teksti këtu është i Buhariut), 

24) Muslimi (2674) 

dënimi, merr gjynahun e tij dhe të atij që e lexon, 
e shkruan dhepunon me të mëpas, për aq kohë sa 
mbetet shkrimi apo vepra e tij. Kjo kuptohet nga 
hadithi: ‘Kush ringjall në Islam një traditë 
të mirë apo të keqe...’, dhe Allahu e di më së 
miri .” 25 

Ebu Hurejre (radijallahu anhu) tregon se i 
Dërguari i Allahut (salallahu alejhi ue selem) ka 
thënë: “AllahuiLartësuar ka thënë: ‘Kushdo 
që armiqëson një prej të dashurve të Mi, 
Unë atij i kam shpallur luftë ...Y ’ 26 


25) Libri “Et-tergib uet-terhib” (1/65), 

26) Buhariu (6502) 

X)y s bmu-> paragjykimi dt)e t)uIumUmi 
për zbuKmin e të metaue 
të të tjerëve 


A llahu i Lartësuar ka thënë: 

“O ju që keni besuar! Largohuni prej 
dyshimeve të shumta, meqë disa dyshime 
j anë mëkat dhe mos hulumtoni për zhulimin 
e të metave të njëri-tjetrit .” 27 

Në këtë ajet urdhërohet që të lihen dyshimet 
dhe kuptohet qartë se prej dyshimeve ka edhe nga 
ato që të çojnë në mëkat. Në ajetin e lartpërmendur, 
gjithashtu ndalohet dhe hulumtimi për zbulimin 
e të metave të njerëzve, gjë e cila vjen si pasojë e 
paragjykimeve dhe dyshimeve të këqija. 

Profeti (salallahu alejhi ue selem) ka thënë: 

“Kini kujdes (ruhuni) nga dyshimi, sepse 
dyshimi është jjala më e rreme. Mos 
përgjoni, mos hulumtoni për zbulimin e 
të metave të të tjerëve, mos kini smirë (zili) 
ndaj njëri-tjetrit, mos u zemëroni me njëri- 
tjetrin, mos i ktheni shpinën njëri-tjetrit, 
porjini rob të Allahut, vëllezër. ” 28 

Prijësi i besimtarëve, Umer ibn Hatab 
(radijallahu anhu) ka thënë: “Mendo vetëm mirë 
për fjalën që nxjerr vëllai yt besimtar, përderisa 


27) Huxhuratë: 12. 

28) Buhariu (6064) dhe Muslimi (2563). 

t’i mund t’i gjesh asaj justifikim të mirë!” (Siç e 
përmendi ibn Kethiri në tefsirin e ajetit të sures 
“Huxhuratë”.) 

Bekr ibn Abdullah el Muzeniu ka thënë: “Ruhu 
prej jjalës, të cilën nëse e ke thënë të vërtetë nuk 
merr shpërblim për të, e nëse e ke thënë gabim 
ngarkohesh me gjynah prej saj. Ajo fjalë është 
paj'agjykimi i keq dhe dyshimi ndaj vëllait 
tënd.” 29 


Ebu Kalabeh Abdullahi, i biri i Zej d el Xhuremiut 
ka thënë: “Nëse nga vëllai yt të vjen diçka që nuk 
e pëlqen prej tij, atëherë me të gjitha mundësitë e 
tuajustifikoje atë. Nëse nuk gjen ndonjëjustifikim, 
atëherë thuaj me veten tënde: ‘Mbase vëllai im ka 
ndonjë arsye që unë nuk e di’.” 30 


Sufjan ibn Husejn ka thënë: “Përmenda për 
keq një burrë në prezencë të Ijjas bin Muaujes. Ky 
i fundit më pa në fytyrë dhe më tha: ‘Ai i ke luftuar 
7'omakët?’ Thashë: ‘Jo!’ Tha: ‘Po sindët, indianët 
apo turqit?’ Thashë: ‘Jo!’ Tha: ‘Romakët, sindët, 
indianët e turqit janë të qetë prej teje, ndërsa 
vëllain tënd musliman nuk e ke lënë të qetë’. Nuk e 
përsërita më një gjë të tillë.” 31 

Them (shejh Abadi): “Sa përgjigje të mirë që 
dha Ijjas ibn Muauijeh, i cili njihej për zgjuarsinë 
e tij.” 


29) Siç përmendet në biografinë që i është bërë në librin 
“Tehdhibut-tehdhib” 

30) Siç përmend ebu Nuajmi në librin “Hiljetul eulija” 
(2/285) 

31) “E 1 bidajetu uen-nihajeh” e ibn Kethir, (13/121) 

Ebu Hatim ibn Hiban el Busti ka thënë: “Është 
obligim për këdo që ka logjikë, të lerë përgjimin 
e të metave të njerëzve e të merret me të metat e 
tij. Ai që merret me të metat e tij duke lënë ato të 
të tjerëve, i dhuron rehati trupit të tij e nuk e lodh 
zemrën e tij. Sa herë që shikon ndonjë të metë te 
vetja, i duket më e lehtë kur të njëjtën e shikon 
te vëllai i tij. Ndërsa ai i cili merret me të metat 
e njerëzve dhe i lë të vetat, i verbërohet zemra, i 
lodhet trupi dhe i vështirësohet lënia e të metave 
të veta.” 3Z 

“Përgojimi është pjesë e hipokrizisë, sikurse 
të mendosh mirë (për muslimanët) është shenjë e 
Imanit. Ai që ka logjikë mendon mirëpër vëllezërit 
e tij dhe veçohet me zemërimet dhe mërzitë e tij, 
ndërsa injoranti mendon keq për vëllezërit e tij e 
nuk mendonpër krimet dhe të këqijat e tij.” 33 


32) Në librin “Reudatul ukalai” (fq. 131) 

33) Po aty fq (133) 

13utësia dt)e qetësia 


A llahu e ka cilësuar Profetin e Tij, Muhamedin 
(salallahu alejhi ue selem ), si njeri me moral të lartë: 

“Vërtet ti je në një shkallë të lartë morali.” 34 

E ka përshkruar atë si njeri të butë dhe 
dashamirës: “E ti ishe i hutë ndaj tyre, sepse 
Allahu të dhuroi mëshirë, e sikur të ishe i 
vrazhdë e zemërfortë ata do të iknin larg 
prej teje...” 35 

E ka përshkruar të mëshirshëm ndaj 
besimtarëve dhe të dashur me ta: “Juve ju erdhi 
i Dërguari nga lloji juaj; atij i vjen rëndë për 
vuajtjet tuaja sepse është lakmues i rrugës 
së drejtë për ju, është i ndjeshëm dhe i 
mëshirshëm për hesimtarët.” 36 

Profeti (salallahu alejhi ue selem) ka urdhëruar 
dhe ka nxitur për butësi dhe dashamirësi duke 
thënë: “Lehtësoni dhe mos vështirësoni, 
përgëzoni dhe mos largoni. ” 37 

Ebu Musa el Eshari përcjellë se i Dërguari (salallahu 
alejhi ue selem) ka thënë: “Përgëzoni dhe mos 
largoni, lehtësoni dhe mos vështirësoni .” 38 


34) Sure E 1 Kalem: 4. 

35) Sure Ali Imran: 159. 

36) Teube: 128. 

37) Buhariu 69 dhe Muslimi 1734 nga Enesi. 

38) Muslimi (1732). 

Ebu Hurejre tregon se Profeti (salallahu alejhi 
ue selem) u ka thënë shokëve të tij, kur një beduin 
urinoi në xhami,: “Lëreni atë të qetë, ndërsa 
urinës së tij hidhini një kovë ujë, sepse ju 
jeni dërguar lehtësues ejo vështirësues .” 39 

Aishja (radijallahu anha) tregon se Profeti 
(salallahu alejhi ue selem) i ka thënë asaj: “O 

Aishe, Allahu është i Butë dhe e do butësinë 
në çdo gjë. ” 40 

“OAishe, AUahu është i Butë dhejep për 
të (butësinë) atë që s’ejep për ashpërsinë, si 
dhe për asgjë tjetër. ” 41 

Aishja (radijallahu anha) tregon se Profeti 
(salallahu alejhi ue selem) ka thënë: “Butësia 
zbukuron çdo gjë në të cilën ndodhet, e ajo 
nuk hiqet prej diçkaje e të mos e shëmtojë 
atë. ” 42 


Xherir ibn Abdullah transmeton se Profeti 
(salallahu alejhi ue selem) ka thënë: “Kujt 
nuk i është dhënë butësia i është ndaluar 
mirësia. ” 43 

Allahu ka urdhëruar Profetët e nderuar Musa 
dhe Harun të thërrisnin Faraonin me qetësi dhe 
butësi kur thotë: “Shkoni ju të dy tek Faraoni, 
sepse ai vërtet e ka tepruar; atij i thoni 


39) Buhariu (220). 

40) Buhariu (6927). 

41) Muslimi (2593). 

42) Muslimi (2594). 

43) Muslimi (2592). 

ijalë të buta, ndoshta ai përkujton ose 
frikësohet .” 44 


Allahu i ka përshkruar sahabët e nderuar 
si të mëshirshëm me njëri-tjetrin kur thotë: 

“Muhamedi është i Dërguari i Allahut, 
e ata që janë me të janë të ashpër kundër 
mosbesimtarëve dhe të mëshirshëm 
ndërmjet veti ...” 45 



44) Ta Ha: 43 - 44 - 

45) E 1 Fet’h: 29. 

Qëndrimi i Cc ef)H sunetit' >1 ndaj 
dijetarit nëse ai gabon, ës|)të se ai 
ju5tifiko|)et, nuk qul)et bidatçi e nuk 
i bël)et Cf t)exl)r' >1 (bojKot) 


A skujt pas të Dërguarit të Allahut (salallahu 
alejhi ue selem) nuk i takon “ismeti” 
(pagabueshmëria). Asnjë dijetar nuk i shpëton 
gabimit, por ai që gabon nuk ndiqet në gabimin e 
tij, sikurse ky gabim nuk bëhet shkas për ta quajtur 
të mangët ose për të bërë “tehdhir” (tërheqje e 
vërejtjes përt’uruajturprej tij). Ifaletgabimiivogël 
me anë të mirësisë së tij të madhe. Prej dijetarëve 
të kaluar të cilët mund të kenë gabuar, përfitohet 
dije, duke pasur kujdes që të mos ndiqen gabimet 
e tyre. Bëhet dua (lutje) dhe i kërkohet Allahut 
mëshirë për ta. Ndërsa atij që është gjallë, dijetar 
apo nxënës dije qoftë, i bëhet vërejtje për gabimin 
e tij me dashamirësi dhe butësi, duke dashur që ai 
ta lerë atë gabim e të kthehet në të saktën. 

Ka prej dijetarëve që kanë kaluar, të cilët kanë 
pasur mangësi në çështje të Akides, por dijetarët 
dhe nxënësit e dijes nuk e kanë lënë dijen e tyre, 
madje librat e tyre konsiderohen si referenca të 
rëndësishme për këdo që merret me dijen, siç 
kanë qenë imamët El Bejheki, En-Neueui dhe Ibn 
Haxher El Askelani. 

Imam Dhehebiu kur flet për imam Ahmed 
ibn Husejn ebu Bekr el Bejheki thotë: “Ai është 
hafidhi, dijetari i saktë, fakihu, shejhu i Islamit” 
- “është begatuar në dijen e tij, ka shkruar vepra 
të dobishme.” Po ashtu thotë për të: “Iku nga 
vendlindja e tij për të mbledhur dije e për të 
shkruar dhe bëri librin e madh “Es-Sunen” me 10 
vëllime, e askush nuk ka bërë libër si ai .” 46 

Gjithashtu ka përmendur edhe libra të tjerë të tij. 

Përcjell nga hafidhi Abdul Gafir ibn Ismail 
se ai ka thënë për el Bejheki: “Librat e tij arrijnë 
gati 1000 vëllime, gjë të cilën s’e kish bërë njeri 
përpara tij. Kish bashkuar mes dijes së hadithit 
dhe Fikhut, sqarimit të të metave e difekteve të 
hadithit dhe bashkimit të haditheve me njëri- 
tjetrin.”bo ashtuthotë: “Shkrimet e Bejhekiutjanë 
me vlerë të madhe e me dobi të shumta, janë të 
pakët ata që i kanë përsosur librat si imam Ebu 
Bekri (el Bejheki). Kështu, duhet që dijetari të 
tregojë rëndësi ndaj këtyre (njerëzve dhe librave 
të tyre) sidomos librit të tij Es-Sunenul kubra’.” 

Ndërsa për imam Jahja ibn Sheref en-Nevevi, 
imam Dhehebiu, ka thënë: “Ai është Imami, hafidhi, 
i vetmi, shembulli, shejhu i Islamit, flamuri i 
eulijave... autori i veprave të dobishme”, sikurse ka 
thënë “Me gjithë cilësitë e tij të mira, si përpjekja 
me vetveten e tij, veprimi i gjërave më të imta të 
devotshmërisë, pastrimit të shpirtitprej gjërave të 
papastra dhe ndalimi i vetes nga qëllimete këqija, ai 
ka qenë hafidh në hadith, në shkencat dhe biografitë 


46) “Es-sijer” (18/163) 

e burrave të hadithit, në njohjen e haditheve të 
vërteta, në njohjen e të metave dhe defekteve të tij. 
Ka qenë kokë në njohjen e medh’hebit të tij.” 47 

Ibn Kethiri ka thënë për Neveviun: “Pastaj iu 
kushtua shkrimit të veprave, përmblodhi në to dije të 
shumtë, disa prej veprave i përfundoi dhe disa s’mundi 
t’i përfundojë. Prej atyre që ka përfunduar janë: 
‘Sherhu muslim’ (Shpjegim i hadithetheve të vërteta 
të Muslimit), ‘Er-reudah’, ‘E 1 minhaxh’, ‘Er-rijad’, ‘El 
edhkar’, ‘Et-tibjan’, ‘Tahriru-teubih ue tes’hihuhu’, 
‘Tehdhibul esmai uel-lugat’, ‘Tabekatul fukahai’ etj. 
Ndërsa prej atyre që nuk ka përfunduar, e sikur t’i kishte 
përfunduar nuk do të kishte të njëjtë me të në ato tema 
të trajtuara, është ‘Sherhul muhedh-dheb’, të cilin e ka 
quajtur ‘El mexhmu’, ku ka arritur deri në kapitullin e 
kamatës. Këtë vepër e ka përsosur, e ka mbushur plot 
dobi, ka përdorur në të kritikën në mënyrë të përsosur, 
ka nxjerrë në të Fikhun e medh’hebit të tij dhe të 
medh’hebeve të tjera, i ka sqaruar hadithet siç duhet, ka 
shpjeguar gjërat e pazakonta (të vështira), ka përdorur 
gjuhë të qartë e të përshtatshme dhe ka përmendur gjëra 
të rëndësishme të cilat nuk përmenden diku tjetër. Nuk 
di të ketë në shkencën e Fikhut libër më të mirë se ai, 
megjithëse ka nevojë që t’i shtohen dhe t’i bashkëngjiten 
disa gjëra.” 48 

Me gjithë këtë gjerësi në veprat e tij, ai nuk ka 
qenë prej njerëzve që kanë jetuar gjatë (mosha e tij 
arriti 45 vjeç, 631-676 h.). 

Ndërsa el Hafidh Ahmed ibn Ali ibn Haxher el 
Askalani, ështëimaminjohurmevepratëshumta. Më 


47) “Tedhkiretul hufadh” (4/259) 

48) “E 1 bidajetu uen-nihajeh” (17/540), 

e rëndësishmja është “Fet’hul bari” i cili është koment 
i “Sahihul Buhari”. Kjo është referencë madhështore 
për dijetarët. Gjithashtu prej veprave të tij janë: “E 1 
isabeh”, “Tehdhibut-tehdhib ue tekribuhu”, “Lisanul 
mizan”, “Teaxhilul menfe’ah”, “Bulugul meram” etj. 

Ndërsa nga dijetarët e shquar bashkëkohorë, 
është dijetari i shquar në fushën e hadithit, 
Muhamed Nasirudin el Albani, të cilin nuk di të 
ketë ndonjë që e konkurron në këtë kohë në fushën 
e hadithit (interesin që ai ka treguar ndaj hadithit 
dhe njohuritë e thella në këtë fushë). Megjithatë ai 
nuk ka shpëtuar nga rënia në disa çështje të cilat 
konsiderohen si gabime të tij nga shumë dijetarë. Si 
rasti i interesimit të tij në çështjen e “hixhabit” dhe 
vendimi i tij se mbulimi i fytyrës së gruas nuk është 
“vaxhib”, por është “mustehab”. Edhe sikur të jetë 
e vërtetë ajo që thotë ai, ajo konsiderohet prej së 
vërtetës që duhet të fshihet, për shkak të pasojave 
që sjell kjo te gratë që dëshirojnë zbulimin e tyre. 

Po kështu fjala e tij në librin “Forma e namazit 
të Pejgamberit” (salallahu alejhi ue selem): “Vërtet 
vendosja e duarve në gjoks pas ngritjes nga rukuja 
është bidat, humbje”, e kjo është çështje për të cilën 
dijetarët kanë mendime të ndryshme. 

Gjithashtu është ajo që ka përmendur në 
“Silsiletu ed daife” (2355) se “mosshkurtimi i mjekrës 
që del poshtë kapjes së dorës është bidat”, dhe bërja 
haram prej tij e rrethit të floririt për gratë. 

Me gjithë kundërshtimin që i kam bërë atij për 
këto çështje, mendoj se unë dhe të tjerë veç meje, 
kemi nevojë për librat e tij dhe përfitimin prej tyre. 

Sa e bukur është fjala e imam Malik 
(rahimeullah): “Çdokujt mund t’i merret ose t’i lihet 
prej thënieve të tij, përveç atij që gjendet në këtë 
varr”, dhe bëri me shenjë nga varri i të Dërguarit 
të Allahut (salallahu alejhi ue selem). 

Më poshtë po sjellim thënie nga një grup 
dijetarësh në qartësimin e faktit se dijetarit nuk i 
merren parasysh gabimet e vogla përballë të mirave 
të tij të shumta. 

Sejid ibn Musejeb (93 h.) ka thënë: “Nuk ka 
ndonjë dijetar ose ndonjë të nderuar e njeri me 
vlera, që të mos ketë mangësi, por atij që ka më 
shumë vlera (mirësi) sesa mangësi, nuk i vihen re 
mangësitë për shkak të vlerës së tij, ashtu siç vlen 
e kundërta për atë tek i cili dominon mangësia.” 

Kurse një tjetër dijetar ka thënë: “Nuk shpëton 
dijetari nga gabimi, por ai që gabon pak dhe të 
mirën e ka më të madhe është dijetar, e kush gabon 
shumë dhe të mirën e ka tëpakët është injorant.” 49 

Abdullah ibn Mubarek (181 h.) ka thënë: “Kur 
të mirat e një burrijanë më të shumta se të këqijat 
e tij, nuk i përmenden të këqijat e tij, ndërsa kur 
të këqijat e tijjanë më të shumta se të mirat, nuk i 
përmenden të mirat e tij .” 50 

Imam Ahmedi (241 h.) ka thënë: “Nuk e kalon 
askush urën nga Horasani si Is’haku (pra Is’hak 
ibn Rahauejhi) edhe pse ai na kundërshton në 


49) (“Xhamiul bejan el ilm ue fadlihi” e ibn Abdil-Berr, 2/48) 

50) (“Sijeru ea'lam en-nubela” e Dhehebiut, 8/352, boti- 
mi i parë) 

disa çëshlje, sepse njerëzit përherë kanë pasur 
mospajtime në mendimet e tyre .” 51 

Ebu Hatim ibn Hiban (354 h.) ka thënë: “Abdul 
Melik (pra i biri i ebu Sulejmanit) ka qenë nga banorët 
më të zgjedhur të Kufes dhe hafizëve të saj. Dihet se ai 
qëflet nga kujtesa e tij gabon dhe nuk është e drejtë 
që të lihet hadithi i një dijetari të saktë e të drejtëpër 
shkak të ndonjë gabimi në transmetimet e tij. Sikur 
të ecnim në këtë mënyrë, duhej të mos pranonim 
hadithin e imam Zuhriut, ibni Xhurejxhit, Theuriut 
dhe Shu’bes. Tëgjithë këta kanë qenë tëpërsosur dhe 
kanë transmetuar prej kujtesës së tyre, e megjithatë 
nuk kanë qenë të pagabueshëm. Mënyra që duhet 
ndjekur është të pranohet transmetimi i njerëzve 
të saktë dhe lënia e atyre transmetimeve në të cilat 
është vërtetuar gabimi i tyre. Kjo përderisa gabimet 
e tyre janë më të vogla sesa saktësia e tyre, në të 
kundërt do të meritonin mospranimin e hadithit të 
transmetuar prej tyre. ” 52 

Shejhul islam ibn Tejmije (728 h.) ka thënë: 
“Nga çëshljet që duhet të dihen është se grupet që 
i përkushtohen ndjekjes së bazave të fesë dhe të 
‘kelamit’ janë në grada të ndryshme. Ka prej tyre 
që e kanë kundërshtuar Sunetin në bazat e tij dhe 
ka prej tyre që e kanë kundërshtuar në çëshlje të 
hollësishme.Ai i cili është mëpranëSunetit, në 7 'astse 
kundërshton atë që është më largprej tij, lavdërohet 
për këtë kundërshtim dhepër të vërtetën që ka thënë. 


51) (“Sijeru ea’lam en-nubela”, 11/371) Imam Ahmedi do 
të thotë në fjalën e tij se në atë vend, në Horasan, nuk 
kishte njeri më të ditur sesa dijetari i Islamit Is’hak ibn 
Rahauejhi. (sh. p.) 

52) “Eth-thikat, 7/97-98. 

Por ka prej tyre që kundërshtojnë edhe një pjesë të 
së vërtetës, p.sh. kundërshton një bidat të madh me 
një më të vogël, ose një të kotë me një të kotë më të 
vogël se epara. Kjo është gjendja e shumicën së ‘ehli 
kelamit’ që pretendojnë se janë prej ‘ehli sunetit’. 
Nëse atë që thanë nuk e bëjnë thënie me të cilën 
përçajnë muslimanët dhe nuk duan e urrejnë për 
hir të saj, mendimi që kanë shprehur konsidej'ohet 
prej gabimeve të tyre, të cilat shpresojmë që Allahu 
t’uafalë, sepseAUahu i Lartësuar uafal besimtarëve 
gabimet e tyre në të tilla çështje. 

Për këtë shumë nga selefët (të parët) e këtij 
Umeti dhe nga imamëte tyre, kanë dhënë mendime 
nga ‘ixhtihadi’ i tyre, të cilat kundërshtojnë atë që 
është në Kur’an dhe Sunet, duke rënë në gabimin e 
përmendur më sipër. Kjo është ndryshe nga ata të 
cilët me gabimin e tyre kanëpërçarë muslimanët, 
duan dhe urrejnë për hir të tij, bëjnë ‘kafirë’ dhe 
fasikë’kundërshtarëte mendimeve dhe ‘ixhtihadit’ 
të tyre dhe e bëjnë të lejuar luftimin e këtyre 
kundërshtarëve. Të tillëtjanë përçarës. ” 53 

Po ashtu ka thënë: “Shumë prej muxhtehidëve 
të selefëve dhe halefëve (pasardhësve) kanë thënë 
dhe vepruar gjëra qëjanë bidat, ose për arsye të 
hadithit të dobët që kanë menduar se është i saktë, 
ose për shkak të moskuptimit ashtu siç duhet 
të qëllimit të ajeteve, ose për shkak të ndonjë 
mendimi që kanë pasur. Të tillët nëse i frikësohen 
Allahut sa kanë mundësi, hyjnë në ajetin: ‘Zoti 
ynë! Mos na ndëshko nëse harrojmë apo 
biem në gabime.’ Në hadith të saktë thuhet se 


53) “Mexhmul fetaua”, 3/348-349. 

Allahu ka thënë: “E kam bërë (pra e kam pranuar 
lutjen tuaj).” 54 

Imam Dhehebiu (748 h.) ka thënë: “Përsa u 
përket imamëve të mëdhenj, nëse saktësia e tyre 
është e madhe, dihetpërpjekja e tyrepër arritjen e së 
vërtetës, dija e gjerë e tyre, zgjuarsia e tyre, mirësia e 
tyre, niajtja nga të këqijat dhe devotshmëria e tyre. 
Nuk u merren parasysh atyre gabimet, nuk i bëjmë 
ata të humbur, t’i hedhimposhtë e t’i harrojnë të mirat 
e tyre. PolNuk i ndjekim ata në bidatin apo gabimin e 
tyre, por shpresojnë që ata tëpendohen për to .” 55 

“Sikur ne, sa herë që ndonjë imam në ‘ixhtihadin’ 
e tij në ndonjërën prej çështjeve të bëjë gabim të 
falshëm, ta bëjmë ‘bidatçi’ dhe ta lëmë atë, nuk do të 
kishte shpëtuar as ibn Nasr, as ibn Mendah dhe as 
ata qëjanë më të mëdhenj sa këta të dy. Allahu është 
Udhëzuesi i krijesave për të vërtetën dheAi është më 
iMëshirshmi ndër të mëshirshmit. LusimAllahun që 
të na mbrojë ngapasioni dhe ashpërsia .” 56 

“Sikur çdonjërin që gabon në ‘ixhtihadin’ e tij 
duke qenë se besimin e ka të saktë dhe përpiqet 
për të ndjekur të vërtetën, ta nxjerrim jashtë dhe 
ta bëjmë ‘bidatçi’, të paktë do të jenë ata që do të 
shpëtojnë prej kësaj. Allahu i mëshiroftë të gjithë 
me Mirësinë e Tij, Bujarinë dhe Fisnikërinë e Tij .” 57 

“Ne e duam Sunetin e ata qëjanë në Sunet dhe 
e duam dijetarin për cilësitë e mira që ai ka në 


54) Po aty, 19/191-192. 

55) “Sijeru ae’lam en-nubela, 5/271. 

56) “Es-sijer”, 14/39-40. 

57) “Es-sijer”, 14/376. 

ndjekjen e së vërtetës, por nuk ia duam bidatin që 
ai kapër shkak të ndonjë interpretimi .” 58 

Imam ibnul Kajim (751 h.) ka thënë: “Njohja e 
vlerës së imamëve të Islamit, e drejtësisë së tyre, e 
gradës së tyre, e dijes së tyre dhe këshillës së tyre 
përAllahun dhe të Dërguarin e Tij (salallahu alejhi 
ue selem), nuk na detyron tëpranojmë çdo gjëprej 
thënieve dhe fetvave të tyre në ato çështje që nuk 
kanë argument. Ata thanë atë që dinin, ndërsa e 
vërteta mund të jetë në kundërshtim me Jjalën e 
tyre. Kjo nuk çon në hedhjen e të gjitha thënieve të 
tyre, në sharjen dhe përgojimin e tyre. Përkrahja 
për çdo gjë dhe hedhja poshtë e çdo gjëje, janë 
ekstreme dhe larg rrugës së drejtë. Rruga e drejtë 
është ndërmjet këtyre të dyjave, as nuk i bëjmë 
mëkatarë, as nuk themi sejanë tëpagabueshëm .... 

Kush ka dije për Sheriatin dhe realitetin, e di 
në mënyrë të sigurt se një njeri me vlera të larta, 
i cili prej kohësh ka ndikim dhe pozitë të mirë në 
Islam dhe tek muslimanët, mund bjerë në ndonjë 
gabim për të cilin ai është i justifikuar, madje 
është i shpërblyer për ‘ixhtihadin’ e tij, edhe pse 
nuk lejohet që të pasohet në këtë gjë. Gjithashtu 
nuk lejohet të zbritet nga pozita, imamllëku dhe 
grada që ka nëzemrat e muslimanëve .” 59 

Ibn Rexhep el Hanbelij (795 h.) ka thënë: “Allahu 
e ka rejtizuar pagabueshmërinë për ndonjë libër veç 
Librit të Tij. I drejtë është ai që ifal gabimet epakta të 
personitpërballë saktësisë së vazhdueshme të tij .” 60 


58) “Es-sijer”, 20/46. 

59) ‘Tlam el mu’uekiinë”, 3/295. 

60) “E 1 kauaid”, fq. 3. 

Titneja e fc texf)ribit* dt>e ^jjexbrit^ 
nga disa anëtarë të fc €t)H sunetit^ 
të Ko|)ës sonë 


N ë kohën tonë ka ndodhur që disa prej “Ehli 
sunetit” po merren me njëri-tjetrin duke bërë 
“xherh” dhe “tahdhir” (tërheqje vërejtjeje për t’u 
ruajtur dhe bërë kujdes nga diçka a dikush). Kjo 
gjë ka çuar në përçarje, kontradikta dhe braktisje 
të njëri-tjetrit. Duhet që ata të tregojnë dashuri 
dhe mëshirë ndërmjet tyre, e të gjithë së bashku 
të qëndrojnë si një trup i vetëm përballë njerëzve 
të bidatit dhe atyre që ndjekin pasionet duke 
kundërshtuar “Ehli suneh uel xhema’ah”. Kjo është 
pasojë e dy shkaqeve: 

Së pari, ka nga “Ehli suneti” në kohën tonë, që 
puna me të cilën merren dhe i janë përkushtuar 
është ndjekja dhe zbulimi i gabimeve të të tjerëve, 
qofshin këto gabime nëpër shkrime apo kaseta, e më 
pas bëija “tahdhir” atyre të cilëve u gjendet ndonjë 
gabim. Nga gabimet për të cilat u bëjnë “texhrih” 
njerëzve dhe “tehdhir” janë p.sh. bashkëpunimi me 
ndonjë shoqatë në të cilën jepet ndonjë ligjëratë 
apo pjesëmarije me ta në simpoziume e seminare, 
e mundet që shehj Abdul-Aziz bin Bazi dhe shejh 
Muhamed ibn Uthejmini të kenë mbajtur ligjërata 
me to nëpërmjet telefonit. I llogaritet si gabim e 
mangësi kësaj shoqate se ka hyrë në një çështje për të 
cilën i kanë dhënë fetva këta dijetarë të respektuar. 


35 






Ndërsa parësorja është që njeriu të akuzojë 
mendimin e tij para se të akuzojë atë të tjetrit, aq 
më tepër kur është mendim të cilin e kanë shprehur 
dijetarët e mëdhenj. Disa prej sahabëve të Profetit 
(salallahu alejhi ve selem), pas marrëveshjes në 
Hudejbie thonin: “Nuk ngrihen gjykimet mbi 
opinione, por mbi argumente dhefe.” 

Ka nga njerëzit që u është bërë “texhrih”, 
dobia e të cilëve është e madhe, qoftë me mësimet, 
bashkimin dhe dashurinë që përcjellin, qoftë me 
hytbet e tyre, e kur vjen puna u bëhet “tahdhir” për 
shkak se p.sh. nuk kanë folur për ndonjë person 
apo xhemat të caktuar. 

Madje “texhrihu” dhe “tahdhiri” ka arritur 
kulmin në disa vende arabe ndaj disa njerëzve, 
dobia e të cilëve është tepër e konsiderueshme dhe 
përpjekjet e tyre janë madhështore në triumfimin 
e përhapjen e Sunetit dhe thirrjen në të. Nuk ka 
dyshim se “tahdhiri” për të tillë njerëz është prerje 
e rrugës mes atyre që duan të mësojnë fenë dhe 
atyre që japin mësime, nga dija dhe morali i të 
cilëve përfitohet. 

Së dyti, ka prej “Ehli sunetit” që nëse shohin 
gabime prej dikujt që janë po prej “Ehli sunetit”, 
shkruajnë kundërpërgjigje për ta dhe ai të cilit i 
drejtohetkundërpërgjigjjashkruankundërpërgjigje 
përkundërpërgjigjenqëidrejtohet.Pastajgjithsecili 
prej tyre merret me leximin e shkrimeve të tjetrit, 
të vjetra e të reja, dhe me dëgjimin e kasetave të 
njëri-tjetrit, me qëllim që të kapë gabimet dhe të 
gjejë të metat. E disa prej gabimeve mund të jenë të 
paqëllimshme (lapsuse) të cilat i ka korrigjuar vetë 
personi ose dikush tjetër ia ka korrigjuar. Më pas 

këta shpejtojnë e përpiqen kush e kush të mbledhë 
më shumë përkrahës të vetvetes dhe përçmues të 
tjetrit, e çdokush prej përkrahësve mundohet të 
mbrojë thëniet e atij që përkrah dhe të përçmojë 
palën tjetër. Detyrojnë ata që i takojnë dhe u flasin, 
që të mbajnë qëndrim ndaj palës tjetër dhe nëse 
nuk e bëjnë, i quajnë bidatçinj sepse nuk flasin dhe 
nuk mbajnë qëndrim ndaj bidatçinjëve, d.m.th. 
palës tjetër. Këtë më pas e pasojnë duke i braktisur 
personat që s’u binden. 

Puna e përkrahësve të çdo pale, si dhe e 
përçmuesve të palës tjetër, është një nga shkaqet 
më të mëdha në përhapjen dhe sundimin e fitnes 
në shtrirje të gjerë. 

Edhe më tepër rëndohet kjo çështje kur 
gjithsecila palë përhap dhe nxjerr në internet 
përçmime ndaj palës tjetër. E pastaj të rinjtë nëpër 
vende, madje kontinente të ndryshme, merren me 
ndjekjen e atyre lajmeve që përhapen nëpër faqet 
e adresat e internetit të njëri-tjetrit, të cilat janë 
përgojime dhe thashetheme që nuk sjellin asnjë 
dobi (hajër), por vetëm dëm (sherr) dhe përçarje, 
gjë e cila i ka bërë përkrahësit e secilës palë të 
ngjajnë me ata që dalin në tabelat e reklamave 
dhe përhapin diçka me rëndësi, ose t’u ngjajnë 
atyre njerëzve tifozë, ku gjithsecili bën tifozllëk 
për skuadrën e tij dhe në fund, si rezultat i kësaj, 
ndodh armiqësi, grindje dhe vetmi. 

ffrugci e s|)pëHmit nga Kjo fitne 


• Së pari, për sa i përket “texhrihut dhe 
tahdhirit” duhen pasur kujdes këto 
gjëra: 


- T’i frikësohet Allahut ai i cili merret me 
“texhrihun” e dijetarëve dhe nxënësve të dijes, si 
dhe me “tahdhir” ndaj tyre. 

Le të merret me hulumtimin e të metave të 
vetvetes që t’i rregullojë ato, në vend që të merret 
me të metat e të tjerëve. 

Le të ruajë sevapet (punët e tij të mira) e të mos 
i harxhojë ato duke ia shpërndarë atyre të cilëve u 
bën “texhrih” dhe merret me gabimet e tyre. Le ta 
dijë se ai është më nevojtari për ato sevape në ditën 
kur nuk bën dobi as pasuria e as fëmijët, përveç atij 
që i paraqitet Allahut me zemër të shëndoshë. 

- Le të merret me marrjen e dijes së dobishme 
në vend që të merret me “texhrih” dhe “tahdhir”. Le 
të përpiqet të tregojë seriozitet në dije që të përfitojë 
e t’u sjellë dobi të tjerëve. Është mirësi për njeriun 
të merret me dijen, ta mësojë, ta transmetojë atë 
dhe të bashkojë zemrat me sa të mundet, që të jetë 
prej atyre që ndërtojnë e rregullojnë. 

- Të mos merret me “texhrihun” e dijetarëve 
dhe nxënësve të dijes prej “Ehli sunetit”, dhe si 
pasojë t’i ndërpresë rrugën vetes dhe të tjerëve 
për të përfituar prej tyre, duke u bërë kështu 
shkatërrues. Ai që merret me “texhrih”, nëse 
vdes, nuk lë pas tij dije të dobishme dhe njerëzit 
me vdekjen e tij nuk humbasin ndonjë dijetar prej 
të cilit përfitohet, përkundrazi, rehatohen prej 
sherrit të tij. 

- I këshilloj nxënësit e “Ehli sunetit” që të 
shkojnë në çdo vend për të marrë dijen e për të 
lexuar librat e dobishëm dhe të dëgjojnë kasetat e 
dijetarëve si shejh ibn Bazi dhe shejh ibn Uthejmini, 
në vend që të merren me telefonata ndërmjet njëri- 
tjetrit e të pyesin: “Ç’mendim ke për filanin apo 
filanin?” 

- Kur të pyesin nxënësit e dijes për dikë prej 
njerëzve që merret me dijen, duhet të kthehen 
tek Qendra e Fetvave në Rijad për të pyetur 
rreth tyre dhe se a duhet të marrin fetva dhe dije 
prej këtij personi, apo jo. Ai i cili ka dijeni për 
gjendjen e dikujt, mund t’i shkruajë këtij organi 
(Qendrës së Fetvave në Rijad) ndonjë sqarim 
në lidhje me dikë, për t’u sqaruar çështja e tij. 
Pra, edhe nëse bëhet “texhrih” apo “tahdhir”, të 
bëhet nga ata të cilëve u merret për bazë fetvaja 
dhe sqarimi se prej kujt vlen të merret dija. Nuk 
ka dyshim se ana së cilës mund t’i kthehemi për 
fetva në çështje të ndryshme, është po ajo tek e 
cila mund të kthehemi për të pyetur se ku vlen 
të merret fetva dhe dije. Askush nuk duhet ta 
quajë veten si pikë referimi për të tilla çështje të 
mëdha, sepse prej fesë së mirë të personit është 

lënia prej tij e atyre gjërave që nuk i interesojnë 
apo nuk i takojnë. 


• Sëdyti,përsaipërketkundërpërgjigjes 
ndaj atyre që kanë gabuar duhen pasur 
parasysh këto gjëra: 

- Të bëhet me dashamirësi, butësi dhe dëshirë 
të madhe që gabimtari të kthehet nga gabimi i tij, 
kur gabimi është i qartë. Duhet të kthehet te replikat 
e shejh Abdul-Aziz bin Bazit, Allahu e mëshiroftë, 
për të përfituar prej tyre dhe mënyrës e cila duhet 
ndjekur në replika. 

- Nëse gabimi të cilit i ështëbërë kundërpërgjigje 
nuk është i qartë, por është nga çështjet në të cilat 
replikuesi mund të jetë ose gabim, ose në të drejtë, 
duhet kthyer çështja tek drejtuesit e Qendrës së 
Fetvave që të gjykojnë për çështjen. 

Nëse gabimi është i qartë, atëherë personi të 
cilit i është bërë kundërpërgjigje, duhet të kthehet 
nga gabimi i tij, sepse kthimi në të vërtetën është 
më i mirë sesa vazhdimi në të kotën. 

- Nëse dikush i bën kundërpërgjigje dikujt, e 
ka kryer obligimin e tij, prandaj të mos merret më 
me ndjekjen e kundërpërgjigjes së palës tjetër, por 
të merret me dijen që i bën dobi atij dhe të tjerëve. 
Kjo ka qenë rruga që ndiqte shejh Abdul-Aziz bin 
Bazi, Allahu e mëshiroftë. 

- Nuk i lejohet asnjë nxënësi të dijes të sprovojë 
të tjerët duke mbajtur qëndrim ndaj tyre, nëse u 

ka bërë kundërpërgjigje apo e kundërta, si p.sh.: 
“Nëse ai kthehet, shpëton, e nëse nuk kthehet është 
bidatçi dhe duhet braktisur”. 

Askush nuk duhet që këtë rrëmujë (duke bërë 
njerëzit bidatçi dhe duke braktisur të tjerët), t’ia 
dedikojë (metodologjisë, menhexhit të) “Ehli 
sunetit”. Sikurse askujt nuk i takon që të cilësojë 
ata që nuk ndjekin këtë metodë rrëmuje e zhurme, 
se kanë shkrirë (lënë) menhexhin e selefëve. 

“Hexhr” (distancim, bojkotim) i saktë mes 
“Ehli sunetit” është ai që i bën dobi personit të cilit 
i bëhet, si p.sh. “hexhri” që i bën prindi fëmijës së 
tij apo shejhu nxënësit të tij dhe po ashtu “hexhri” 
që ndodh nga një person me pozitë të lartë dhe 
me influencë te njerëzit. Pra, pa dyshim, këto lloje 
“hexhri” i sjellin dobi personit të braktisur. 

Ndërsa “hexhri” që i bëjnë disa nxënës disa 
të tjerëve për gjëra për të cilat nuk bëhet “hexhr”, 
nuk i bën asnjë dobi palës së braktisur, madje sjell 
vetëm vetmi, kthimin e shpinës njëri-tjetrit dhe 
përçarje. 

Shejhul islam ibn Tejmije, ka thënë për Jezid 
ibn Muauijeh: “E vërteta është ajo mbi të cilën 
qëndrojnë imamët, se ai as nuk veçohet me dashuri 
të veçantë, por as nuk mallkohet. Nëse ka qenë 
‘fasik’(mëkatav, i prishur) apo ‘dhalim’{\ padrejtë), 
Allahu e fal edhe fasikun’, edhe të padrejtin, aq 
më tepër kur punon punë të mira e madhështore. 
Buhariu ka transmetuar në “Sahihun” e tij nga 
ibn Umeri, se Profeti (salallahu alejhi ue selem) 
ka thënë: ‘Ushtrinë e parë që do të luftojë 
Kostandinopojën, Allahu e ka falur’. Dhe 

ushtria e parë e cila ka luftuar Kostandipojën ka 
pasur për prijës të saj Jezid ibn Muauijeh, e me 
të ka qenë Ebu Ejub el Ensari. Pra është detyrë 
largimi nga këto gjëra sepsejanë bidat i cili bie në 
kundërshtim me ‘Ehli suneh uel xhemah ’.” 61 

Gjithashtu ka thënë: “Po kështu përçarja në 
Umet dhe sprovimi i besimtarëve me atë gjë që 
nuk ka urdhëruar Allahu dhe as i Dërguari i Tij, 
nuk lejohet .” 62 

Po kështu ka thënë: “Nuk ka të drejtë asnjëri që 
të vendosë për Umetin ndonjë personalitet (njeri të 
rëndësishëm), të thërrasë për në rrugën e tij e për 
shkak të kësaj rnige të dojë e të urrejë. Kjo gjë lejohet 
vetëm kur bëhetjjalëpërjjalën eAllahut (subhanehu 
ue teala) dhe të Dërguarit të Tij (salallahu alejhi ue 
selem), si dhepër ato çështjetpër të cilat ka ‘ixhma’ 
(mendim unanim) në Umet. Nëse ndodh që dikush 
do dhe urren për hir të diçkaje tjetër veç asaj që 
përmendëm, është duke vepruar si bidatçinjtë, të 
cilët ngrenë dikë apo ndonjëfjalë, për hir të së cilës 
duan e urrejnë (dhe përçajnë ).* 63 

El Hafidh ibn Rexheb, duke shpjeguar hadithin: 
“Prej Islamit të mirë të njeriut është lënia e 
asaj që nuk të intereson”, ka thënë: “Ky hadith 
konsiderohet gur themeltar në bazën madhështore 
të moralit.” 64 

Imam Ebu Amr ibn Salah ka transmetuar nga 
Ebu Muhamed ibn ebu Zejd, i cili ishte një prej 


61) “Mexhmuul fetaua” 3/413-414. 

62) Poaty, 3/415- 

63) Po aty 20/164. 

64) “Xhamiul ulumi uel hikem” 1/288. 

imamëve të shquar malikij në kohën e tij, se ai ka 
thënë: “Edukata, morali, bamirësia dhe çka buron 
prej tyre, përmblidhet në katër hadithe.” 

I Dërguari i Allahut (salallahu alejhi ue selem) 
ka thënë: 

- “Kush beson në Allahun dhe në Ditën 
e Gjykimit le të thotë jjalë të mira ose të 
heshtë. ” 

- “Prej Islamit të mirë të njeriut është 
lënia e asaj që nuk i intereson. ” 

- “Mos u zemëro. ” 

- “Besimtari do për vëllain e tij atë që do 
për vete. ” 

Sa nevojë kanë nxënësit e dijes që të edukohen 
me këtë moral dhe edukatë prej të cilave ata dhe të 
tjerët përfitojnë duke iu larguar ashpërsisë që nuk 
jep fryte të tjera veçse egërsim, ndarje, grupime, 
largim zemrash dhe përçarje. 

- Është obligim për çdo nxënës dije të jetë 
këshillues i vetes së tij dhe të largohet nga pasimi 
i asaj që shpërndahet në internet. Kur të hapin 
internetin, të shohin në faqen e shejh bin Bazit 
(Allahu e mëshiroftë) për të parë kërkimet e tij që 
tashmë janë përmbledhur në njëzet e një vëllime 
dhe fetvatë e Komisionit të Përhershëm të Fetvave, 
të cilat kanë arritur gjithashtu në njëzet e një 
vëllime. Të shohin gjithashtu në faqen e shejh 
Muhamed bin Uthejminit (Allahu e mëshirofë), 
librat dhe fetvatë e tij të shumta. 

Në mbyllje i këshilloj nxënësit e dijes që të 
falënderojnë Allahun e Lartësuar për sukseset që u 
ka dhënë, pasi i përzgjodhi që të jenë nxënës të fesë 
së Tij. T’i kushtojnë rëndësi të veçantë sinqeritetit 
në kërkimin e dijes, t’i japin çdo gjëje të shtrenjtë 
dhe me vlerë shpirtrat e tyre, që të marrin sa më 
shumë dije. Dija nuk arrihet duke u zhytur në 
dembelizëm. 

El Jemamiu, Jahja ibn ebu Kethir ka thënë: 
“Nuk cirrihet dija duke u qetësuar trupi .” 65 

Sa ajete në Librin e Zotit dhe sa hadithe nga 
suneti i të Dërguarit të Allahut (salallahu alejhi 
ue selem) tregojnë vlerën e pozitën e dijes dhe 
mirësinë e mbartësve të saj. Allahu thotë: 

“Allahu ka dëshmuar se nuk ka të 
adhuruar tjetër me të drejtë përveç 
Tij, gjithashtu dëshmuan melaiket dhe 
dijetarët. Të gjithë këta dëshmuan me të 
drejtë, vërtetësi .” 66 

“... thuaj: ‘Mos vallë mund të barazohen 
ata që dinë me ata që nuk dinë ?’...” 67 

“Allahu, ata të cilët kanë hesuar prej 
jush dhe që u është dhënë dije, i ngre në 
grada ...” 68 

“Thuaj: ‘O Zoti im, ma shto dijen !’” 69 


65) Transmeton Muslimi në “Sahihun” e tij kur ka për- 
mendur hadithet që kanë të bëjnë me kohët e namazit. 

66) Sure Ali Imran: 18. 

67) Sure Ez- Zumer: 9. 

68) Sure E1 Muxhadeleh: 11. 

69) Sure Taha: 114. 

Kurse prej haditheve është thënia e të Dërguarit 
(salallahu alejhi ue selem): 

“Atë që Allahu i dëshiron mirësi e bën të 
kuptojëfenë e Tij .” 70 

Hadithi tregon se prej shenjave që Allahu 
dëshiron mirësi për dikë, është që t’i japë sukses 
atij në mësimin dhe kuptimin e fesë, sepse duke 
mësuar dhe kuptuar mirë fenë e Allahut, adhurohet 
Allahu me dije e dritë dhe thirret në dije dhe dritë. 

“Më i miri ndër ju është ai që mëson 
Kur’anin dhe ia mëson atë të tjerëve .” 71 

“Allahu me këtë libër ngre popuj dhe ul 
popuj të tjerë. ^ 72 

“E ndriçoftë Allahu atë njeri që e dëgjon 
jjalën time, e mëson atë siç u tha dhe e 
përcjell ashtu siç e dëgjon .” 73 

“Atij që ifutet një rruge për të kërkuar 
dije, Allahu do t’ia lehtësojë rrugën për në 
Xhenet. Melaiket i vendosin krahët e tyre si 
shfaqje e kënaqësisë për atë që bën nxënësi 
i dijes. Për dijetarin kërkonfalje ç’është në 
qiej e në tokë si dhe peshqit në ujë. Vlera e 
të diturit ndaj adhuruesit pa dije është si 
vlera e hënës së plotë në krahasim me yjet. 
Dijetarët janë trashëgimtarët e profetëve. 
Profetët nuk kanë lënë si trashëgimi dinarë 


70) Buhariu, 81, Muslimi, 1037. 

71) Buhariu, 5027. 

72) Muslimi, 817. 

73) Ky hadith është “muteuatir” dhe e kanë trans- 
metuar më shumë se njëzet sahabë. 

e dërhem, por dijen, e kush kapet dhe merr 
prej saj kafituar mirësinë më të madhe . ,>74 

“Kur vdes biri i Ademit, i ndërpriten 
të gjitha veprat e mira me përjashtim të 
tri gjërave: sadakaja e vazhdueshme, dija 
që njerëzit përfitojnë prej saj dhe fiëmija e 
mirë kur lutetpër të .” 75 


“Çdokush që thërret në një udhëzim, 
merr shpërblim njësoj si shpërblimi i atyre 
që e pasojnë, pa iu pakësuar atyre ndonjë 
gjë. Çdokush që thërret në humbje merr 
gjynah njësoj si ata që e pasojnë, pa iu 
pakësuar atyre ndonjë gjë .” 76 

Këshilloj të gjithë të shftytëzojnë kohën dhe të 
përfitojnë prej saj sa më shumë për gjërat që janë në 
dobi të njerëzimit, sepse i Dërguari i Allahut (salallahu 
alejhi ue selem) thotë: “Në dy begati mashtrohen 
shumë njerëz, në shëndet dhe kohën e lirë .” 77 

Ky është hadithi i parë që imam Buhariu ka 
përmendur në kapitullin “Er-rikak”. Po ashtu, në 


74) Ky është hadith “hasen ligajrihi” £për shkak të shumë 
transmetimeve që përforcojnë dhe ngrenë njëri-tjetrin). 
Transmeton Ebu Daudi, nr. 3628. (Shih transmetimet e 
këtij hadithi në “Sahihut-tergib uet-terhib” fq. 80, si dhe 
komentin e Musnedit të imam Ahmedit për këtë hadith, 
nr. 21715.) E 1 Hafidh ibnu Rexhebi e ka komentuar këtë 
hadith në një vëllim më vete, fjalia e parë është transmet- 
uar në “Sahihun” e imam Muslimit (2699). 

75) Muslimi (1631). 

76) Muslimi (2684). 

77) Buhariu (6412) 

të njëjtin kapitull në “Fethul bari” (11/235), imam 
Buhariu ka shkruar një shprehje nga Ali ibn ebu 
Talib (radijallahu anhu): “Kjo botë po shkon dhe 
bota tjetër po vjen. Gjithsecila prej dy botëve ka 
bijtë e saj. Jini prej bijve të botës tjetër dhejo prej 
bijve të kësaj bote, sepse sot ka punë e jo llogari 
dhe nesër ka llogari ejopunë.” 

Këshilloj të angazhohen me gjëra që u 
interesojnë dhe të lenë gjërat që nuk u interesojnë. 
I Dërguari i Allahut (salallahu alejhi ue selem) ka 
thënë: “Prej Islamit të mirë tëpersonit është lënia 
e asaj që nuk i intereson .” 78 

Këshilloj për drejtësi midis teprimit dhe lënies 
mangët sepse i Dërguari i Allahut (salallahu alejhi 
ue selem) ka thënë: “Ruhuni nga teprimi në fe. 
Vërtet janë shkatërruar ata që ishin përpara jush 
ngaqë e tepruan në fenë e tyre.” 79 

Këshilloj që të ruheni nga padrejtësia. Në hadith 
“kudsij” Allahu thotë: “O robërit e Mi! Unë ia 
kam bërë haram Vetes Time padrejtësinë 
dhe e bëra atë haram ndërmjetjush, kështu 
që mos i bënipadrejtësi njëri-tjetrit .” 80 


I Dërguari i Allahut (salallahu alejhi ue 
selem) ka thënë: “Ruhuni prej padrejtësisë 


78) Hadith hasen, trans. Tirmidhiu (2317) e të tjerë, 
njëkohësisht është hadithi i 12-të prej dyzet haditheve të 
imam Neueuiut. 

79) Hadith sahih, transmeton Nesaiu e të tjerë, është prej 
haditheve të Haxhit të Lamtumirës. Shih në “Silsiletus- 
sahiha” të Albanit (1283). 

80) Muslimi (2577). 

se padrejtësia do tëjetë errësirë në Ditën e 
Gjykimit. ” 81 

Allahun e Lartmadhëruar e lus të na japë 
sukses të gjithëve që të marrim dije të dobishme, të 
punojmë me të e të thërrasim në të. Lus Allahun të 
na bashkojë të gjithëve në udhëzim të drejtë e të na 
mbrojë prej sprovave të dukshme e të padukshme. 
Allahu është i Plotfuqishëm që t’i përgjigjet lutjes 
sonë dhe i Vetmi që e meriton atë. 

Paqja, mëshira, shpëtimi dhe begatitë e 
Allahut qofshin mbi robin dhe të Dërguarin e 
Tij, Muhamedin (salallahu alejhi ue selem), mbi 
familjen dhe shokët e tij e mbi të gjithë ata që i 
pasojnë deri në Ditën e Gjykimit. 


81) Muslimi (2578). 

